
	          Republika Hrvatska
TRGOVAČKI SUD U ZAGREBU
         Zagreb, Amruševa 2/II


4.  St-5494/15
U  I M E  R E P U B L I K E   H R V A T S K E
R J E Š E NJ E

	TRGOVAČKI SUD U ZAGREBU, po sucu toga suda Jasenki Rundek, u pravnoj stvari podnositelja zahtjeva Financijske agencije,  Podružnica Zagreb, Zagreb, Trg svibanjskih žrtava 1995. 1 za pokretanjem  skraćenog stečajnog postupka nad dužnikom BIJELA KUĆA d.o.o. za turizam i usluge, putnička agencija, Zagreb (Grad Zagreb), Ivana Lučića 2/A, OIB: 88442925438, dana 30. prosinca 2015. 

r i j e š i o    je

Obustavlja se skraćeni stečajni postupak nad dužnikom BIJELA KUĆA d.o.o. za turizam i usluge, putnička agencija, Zagreb (Grad Zagreb), Ivana Lučića 2/A, OIB: 88442925438.

Obrazloženje

	Zahtjev za provedbu skraćenog stečajnog postupka nad gore navedenom pravnom osobom podnijela je ovome sudu Financijska agencija, Podružnica Zagreb (dalje: FINA), temeljem odredbe čl. 429. Stečajnog zakona (NN 71/15, dalje SZ), navodeći da su kod dužnika ispunjeni uvjeti iz čl. 428. SZ-a: da dužnik nema zaposlenih, da nisu ispunjeni uvjeti za pokretanje drugog postupka radi brisanja istog iz sudskog registra te da u Očevidniku redoslijeda osnova za plaćanje (dalje: ORP) dužnik ima evidentirane neizvršene osnove za plaćanje u neprekidnom razdoblju od 120 dana.
	Podneskom od 28. prosinca 2015. predlagatelj je izvijestio sud da je dužnik podnio prijedlog za otvaranje predstečajne nagodbe 7. kolovoza 2015. koji je u tijeku. 
	Prema članku 39. stavak 3. Zakona o financijskom poslovanju i predstečajnoj nagodbi nije dopušteno pokrenuti stečajni postupak do okončanja predstečajne nagodbe.	
Temeljem gore navedenog proizlazi da nisu ispunjeni uvjeti za provedbu skraćenog stečajnog postupka sukladno čl. 428. SZ-a, te je stoga odlučeno kao u izreci ovog rješenja.

U Zagrebu 30. prosinca 2015.

	S U D A C:
JASENKA RUNDEK



Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  
DNA:
1.) Podnositelju zahtjeva: FINA-i
2.) e-Oglasna ploča – 8 dana

